இலங்கைத் தீவிலிருந்து பிரித்தானிய ஏகாதிபத்தியம் விலகி சிங்களவர் கைகளில் ஆட்சி அதிகாரங்கள் ஒப்படைக்கப்பட்டபோது இனரீதியான ஒடுக்குமுறை தமிழர்கள் மீது கட்டவிழ்த்து விடப்பட்டது. சட்டியில் இருந்து அடுப்பில் விழுந்த கதையாக தமிழர்கள் அவதிப்பட்ட தருணத்தில்தான் பறிக்கப்பட்ட தமிழர்களது தன்னுரிமையினை மீட்பதற்கான தமிழீழ விடுதலைப் போராட்டம் வரலாற்றுத் தன்னியல்பில் தோற்றம்பெற்றது.